kardosdrur/scandi-wiki huggingface dataset:
Autódromo do Estoril

Autódromo do Estoril er et portugisisk motorsportsanlæg beliggende ved byen Estoril, 30 kilometer vest for Lissabon. Fra  til  blev Portugals Grand Prix i Formel 1-serien kørt her.

Historie 
Banen blev bygget i 1972 på en klippefyldt undergrund ved landsbyen Alcabideche, ni kilometer fra Estoril. Den originale bane har flere højdeforskelle, og havde en længde på 4.350 meter, med to skarpe hårnålesving. Der kan i alt være 45.000 siddende tilskuere på Estoril.

I årene 1975-1978 overtog den portugisiske stat ejerskabet af banen, og postede et stort beløb i en renovering af anlægget. Fra -sæsonen blev der første gang kørt Formel 1 på Estoril, og første gang i Portugal siden , hvor der blev kørt på gadebanen i Cascais. Til og med -sæsonen blev der årligt kørt Formel 1 på Estoril.
I sæsonerne 2020 og 2021 blev Formel kalenderen ændret flere gange på grund af Covid19 pandemien, og Portugas Grand Prix blev kørt på Algarve International Circuit, også kendt som Portimão Circuit.

Layoutet af banen blev modificeret i 2000, og længden blev reduceret til 4.182 meter.

Vindere af Formel 1 i Estoril

Eksterne henvisninger 

 Autódromo do Estorils officielle hjemmeside

Formel 1-baner
Motorsportsanlæg i Portugal
Etableret i 1972
Erik Højsgaard

Erik Højsgaard (født 3. oktober 1954) er en dansk komponist og professor i hørelære. Han er uddannet i komposition ved Det Jyske Musikkonservatorium i 1978 og studerede efterfølgende hørelære ved Det Kongelige Danske Musikkonservatorium, hvor han siden underviste i hørelære. Han blev docent i 1988 og professor i 2002. Han har desuden været huskomponist hos Aalborg Symfoniorkester og lærer ved Nordjysk Musikkonservatorium.

Af priser har han modtaget Statens Kunstfonds treårige stipendium i 1979, Carl Nielsen og Anne Marie Carl-Nielsens Hæderspris i 1993 og Dansk Komponistforenings Legat i 1992.

Han har blandt andet komponeret symfonier, en cellokoncert og en klaverkoncert, en opera samt kammermusik og værker for soloinstrumenter. Han har været repræsenteret på festivaler i flere lande, blandt andre Festspillene i Salzburg, Copenhagen Summer Festival og Aarhus Festuge.

Hans oftest opførte værk er "C'est la mer mêlée au soleil" for guitar solo.

Eksterne henvisninger 
 
 Det Kongelige Danske Musikkonservatorium 
 Edition·S musikforlag 
 Edition Wilhelm Hansen · Wise Music Classical
 Komponistbasen
 Symfonier fra Sorø  af Jean Fischer

Komponister fra Danmark
Professorer fra Det Kgl. Danske Musikkonservatorium
Personer i Kraks Blå Bog
Skylon

Skylon har flere betydninger:
 Skylon (knallertmærke)
 Skylon (rumskib) - foreslået rumskibsdesign.
 Skylon Tower - et observationstårn ved Niagara Falls, Ontario.
 Skylon (album) - et album fra 2008 af Ott.
Under the Radar Over the Top

Under the Radar Over the Top er Scooters fjortende studiealbum af Sheffield Tunes i Tyskland. Albummet blev udgivet i Tyskland den 2. oktober 2009 og Storbritannien den 23. oktober samme år.

Spor 
 "Stealth" - 1:23
 "J'adore Hardcore" - 4:20
 "Ti Sento" (mukana Antonella Ruggiero) - 3:55
 "State of Mind" - 3:30
 "Where the Beats..." - 3:51
 "Bit a Bad Boy" - 3:47
 "The Sound Above My Hair" - 4:38
 "See Your Smile" - 4:13
 "Clic Clac" - 4:29
 "Second Skin" - 5:54
 "Stuck on Replay" - 3:10
 "Metropolis" - 5:38

The Dark Side Edition 
Fra et album som en limited edition The Dark Side Edition blev udgivet. Det omfatter de oprindelige cd'er foruden en bonus-cd med sangene fra tidligere Scooter cd'er og en dvd, som er en rejse dokumentarfilm fra Australien, Afrika og Asien, samt interviews med bandet.

Spor 
 "She's the Sun" - 3:48
 "Take Me Baby" - 4:15
 "Frequent Traveller" - 3:37
 "Eyes Without a Face" - 3:18
 "Dancing in the Moonlight" - 4:33
 "Lass Uns Tanzen (Day Version)" - 3:42
 "Stripped" (Live) - 4:21
 "Sex Dwarf" - 4:19
 "Am Fenster" - 5:52
 "Marian (Version)" - 4:55

Placering på hitliste 

Scooter-album
Album fra 2009
John Larch

John Larch (født 4. oktober 1914 i Salem, Massachusetts, død 16. oktober 2005 i Woodland Hills, Los Angeles) var en amerikansk skuespiller, der primært optrådte i film og på Tv.

Liv og karriere 
Larch blev født i Salem, Massachusetts. Efter sin debut i en hovedrolle i radio hørespilsserien Captain Starr of Space (1953–54), debuterede John Larch som filmskuespiller i 1954 i westerndramaet Bitter Creek. Han medvirkede i den stort opsatte western Vi vandt vesten (1962) og flere action film, bl.a. De hvide hingstes flugt som General George S. Patton Jr. (1963), Collision Course: Truman vs. MacArthur som general Omar Bradley (1976), ligesom han medvirkede i The Wrecking Crew (1969) med Dean Martin, Sharon Tate og Elke Sommer i hovedrollerne.

Larch, der var en gammel ven af Clint Eastwood, medvirkede i flere af Eastwoods film, inklusiv Dirty Harry (1971) og Mørkets melodi (1971).

Larch medvirkede i Jefferson Drum, Johnny Ringo, Riverboat, Naked City (tre episoder), Stoney Burke, Route 66 (tre episoder), Flygtningen (to episoder), The Invaders, The Restless Gun (fire episoder), Gunsmoke (syv episoder), The Virginian (fire episodes), Bonanza, Hawaii Five-0, Mission Impossible (to episoder), The Troubleshooters, Bus Stop, The Law and Mr. Jones, The Rifleman, The Feather and Father Gang, mens hans mest kendte rolle var som Anthony Fremonts far i The Twilight Zone'’s 1961 episode ". 

 Filmografi i udvalg 

 Lasternes by, original titel:The Phenix City Story (1955)
 The Killer Is Loose (1956)
 Seven Men from Now (1956)
 Written on the Wind (1956)
 Man in the Shadow (1957)
 From Hell to Texas (1958)
 Hell to Eternity (1960)
 Vi vandt vesten, original titel:How the West Was Won (1962) (ukrediteret)
 Miracle of the White Stallions (1963)
 The Wrecking Crew (1969)
 Og bag dem pifter kuglerne, original titel:The Great Bank Robbery (1969)
 Hail, Hero! (1969)
 Move (1970)
 Cannon for Cordoba (1970)
 Mørkets melodi, original titel:Play Misty with Me (1971)
 Dirty Harry (1971)
 Women in Chains Tv -film (1972)
 Santee - den ensomme hævner, original titel:Santee (film) (1973)
 Winter Kill (1974) (TV)
 Bad Ronald (1974) (TV) 
 En spillers hævn, original titel: Framed (1975) - 
 The Amityville Horror (1979)
 Airplane II: The Sequel'' (1982)

Noter

Weblinks 
 
 

Skuespillere fra USA
Albsfelde

Albsfelde i det nordlige Tyskland, er en kommune i Amt Lauenburgische Seen under Kreis Herzogtum Lauenburg i delstaten Slesvig-Holsten.

Geografi 
Kommunen Albsfelde ligger tre kilometer vest for Ratzeburg ved det 80 meter høje Albsfelder Berg.

Eksterne kilder/henvisninger 

 Kommunens side på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Herzogtum Lauenburg
Grøn ibis

Grøn ibis () er en amerikansk storkefugl, der lever fra Costa Rica til Rio Grande do Sul.

Noter 
 Avibase - the world bird database

Eksterne henvisninger 

Ibisser
Afrikansk skestork

Afrikansk skestork (Platalea alba) er en storkefugl, der lever i subsaharisk Afrika.

Noter 
 Avibase - the world bird database

Eksterne henvisninger 

Skestork
Ibisser
Rosaskestork

Rosaskestork () er en amerikansk storkefugl, der lever fra USAs sydlige kyster til Argentina.

Noter 
 Avibase - the world bird database

Eksterne henvisninger 

Fugle fra Amerika
Ibisser
Bäk

Bäk er en kommune i det nordlige Tyskland, beliggende i Amt Lauenburgische Seen under Kreis Herzogtum Lauenburg. Kreis Herzogtum Lauenburg ligger i delstaten Slesvig-Holsten.

Geografi 
Bäk ligger på østbredden af Ratzeburger Sees im Naturpark Lauenburgische Seen. Den tre kilometer lange bæk Bäk, som kommunen liger ved, har mellem Mechower See og Ratzeburger See en højdeforskel på omkring 27 meter. I kommunen ligger det omkring 100 ha store skovområde Mechower Holz

Eksterne kilder/henvisninger 

 Kommunens websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Herzogtum Lauenburg
Fuji Speedway

Fuji Speedway er et japansk motorsportsanlæg, beliggende ved foden af bjerget og vulkanen Fuji, ved byen Oyama i præfekturet Shizuoka. Banen har siden 2000 været ejet af Toyota Motor Corporation. Fire gange, og senest i , er Japans Grand Prix i Formel 1-serien blevet kørt på banen.

Historie 

Fuji Speedway Corporation blev etableret i 1963 som Japan NASCAR Corporation. Først var det planlagt at bygge en fire km lang ovalbane til NASCAR-løb. Projektet blev ikke fuldført, da der ikke var nok penge i kassen. Kun det første sving på den ovale bane blev bygget. Mitsubishi Estate købte banen i oktober 1965.

Der blev bygget en ny bane, hvor rester fra den gamle er med. Fuji-banen blev indviet i december 1965, og viste sig hurtig at være farlig. Der var flere ulykker på banen, og der blev bygget en ny sektion for at modvirke problemet, og det resulterende i en 4,359 km lang bane, der var langt mere vellykket end den første.

Fuji Speedway blev en del af Formel 1, og vært for det Japans Grand Prix i slutningen af 1976-sæsonen.

Ved det andet løb på banen i 1977, var Gilles Villeneuve involveret i en ulykke, der dræbte to tilskuere. Derefter gik der 10 år, før Japan blev en del af Formel 1 igen, men denne gang var Suzuka-banen vært for løbet. Fuji vendte ikke tilbage til Formel 1 før 2007.

Toyota købte i 2000 hele baneanlægget, og begyndte en omfattende renovering af Fuji Speedway. I 2003 lukkede man banen, der efterfølgende fik nyt layout ved hjælp af den tyske arkitekt Hermann Tilke. Den 10. april 2005 blev banen genåbnet.

30. september 2007 blev der for første gang i 29 år kørt et Formel 1-grand prix på Fuji. På løbsdagen var der meget kraftig regn og tåge, og de første 19 omgange blev kørt bagved safety car, med Lewis Hamilton som en senere vinder. Året efter vandt Fernando Alonso på Fuji. Dette blev også sidste Formel 1-løb på Fuji, da Toyota ikke ville ofre pengene på arrangementet, og det Japanske Grand Prix rykkede permanent tilbage til Suzuka-banen.

Vindere af Formel 1 på Fuji

Referencer

Eksterne henvisninger 

 Fuji Speedways officielle hjemmeside 

Formel 1-baner
Motorsportsanlæg i Japan
Etableret i 1965
Mitsubishi
Toyota
Stråhalset ibis

Stråhalset ibis () er en storkefugl, der lever i Australien.

Noter 
 Avibase - the world bird database

Eksterne henvisninger 

Fugle fra Australien
Ibisser
Rød ibis

Rød ibis () er en storkefugl, der lever nærved kyster af det nordlige Sydamerika og det sydøstlige Brasilien.

Noter 
 Avibase - the world bird database

Eksterne henvisninger 

Brasiliens fugle
Guyanas fugle
Ibisser
Hvid ibis

Hvid Ibis () er en storkefugl, der lever ved kysterne i Caribien, Florida, Venezuela og Mellemamerika.

Noter 
 Avibase - the world bird database

Eksterne henvisninger 

Fugle fra Caribien
Mellemamerikas fugle
Ibisser
Vårvindar Friska

"Vårvindar friska" ("Den stackars Anna" eller "Molltoner från Norrland") er en svensk folkesang med tekst af Julia Nyberg og med en melodi fra en traditionel svensk folkvise fra Norrland. Sangen hører til Valborgsaftens traditionelle sange i Sverige og Finland. I Sverige er den bl.a. blevet indspillet af Helen Sjöholm, Stockholms Studentsångare, Per Gudmundson, Anders Widmark og folkmetalbandet Falconer.

I Norge forekommer visen med en alternativ tekst af Margrethe Munthe, "17. mai er jeg så glad i" og synges i forbindelse med landets grundlovsdag. Undertiden kalder nordmændene melodien for "Østerdalsmarsj", til trods for at det ikke er en march, men derimod går i trefjerdedelstakt. Den originale svenske udgave er også blevet indspillet af den norske sanger Sissel Kyrkjebø på hendes album Nordisk Vinternatt fra 2005.

I Danmark har sangen fået titlen "Anna og Anders" og en noget anden tekst skrevet af Vidar Frandsen i 1977.

Referencer 

Sange fra Sverige
Folkemusik fra Sverige
Jens Chr. Schmidt

Jens Chr. Schmidt (1933 - 1997) var en dansk talepædagog, sangpædagog og sceneinstruktør, tilhørende  den danske talelærertradition, der blev grundlagt af Viggo Forchammer og videreudviklet af især Kristian Riis og Vagn Rehling. 

Som ansat ved Danmarks Radio og Statens Teaterskole og i sin egen praksis underviste han flere generationer af især skuespillere, sangere og journalister og spillede en betydelig rolle for elevernes hele faglige udvikling.

Med en baggrund i tale- og sangpædagogik, dramapædagogik og retorik, kombineret med egen kunstnerisk praksis som sanger og sceneinstruktør, udviklede han originale metoder til undervisning i tale og sang, men afslog at nedfælde sine erfaringer som en egentlig metode. En serie på tre udsendelser i Danmarks Radio er det tætteste man kommer en offentliggjort fremstilling af hans pædagogiske og faglige overvejelser.

På opfordring af Danmarks Radio stod han fra 1986 til 1989 i spidsen for Danmarks Radios Medieretoriske Uddannelse, og videregav der, sammen med andre specialister, sine erfaringer til en udvalgt gruppe af fem elever.

Pædagoger fra Danmark
Espen Krogh

Espen Krogh (født 23. marts 1994 i Stavanger) er en dansk ungdompolitiker, som var præsident for Nordisk Ungkonservativ Union og præsident for Ungdommens Nordiske Råd. Krogh er ydermere tidligere næstformand i Konservative Studerende og medlem af landsstyrelsen i Ungdommens Røde Kors.

Referencer 

Konservativ Ungdom
Konservative Studerende
Ungdommens Røde Kors
Præsidenter for Ungdommens Nordiske Råd
Politikere fra Det Konservative Folkeparti
Nordlig spottedrossel

Nordlig spottedrossel () er en spurvefugl, der lever i USA og nordlige Mellemamerika.

Noter 
 Avibase - the world bird database

Eksterne henvisninger 

Drossel
Mellemamerikas fugle
Fugle fra USA
Jørgen Johansen (borgmester)

Jørgen Johansen (født 10. august 1965) var borgmester i Allerød Kommune, valgt for Det Konservative Folkeparti i perioden 1. januar 2014 til 31. december 2017.

Referencer 

Tidligere borgmestre fra Danmark
Borgmestre fra Det Konservative Folkeparti
Kommunalpolitikere fra Danmark
Borgmestre i Allerød
Det Nye Allerød

Det Nye Allerød var en tværpolitisk borgerliste i Allerød Kommune, som har været repræsenteret i byrådet fra 2010-2016. Borgerlisten valgte i februar 2016 at indgå i Nye Borgerlige.

Valghistorik

Referencer

Eksterne henvisninger 
 http://detnyeallerod.dk/ 
 Poltisk program 
Borgerlister
Allerød Kommune
Klostervangen

Klostervangen er en bebyggelse i Aarhus C bestående af to blokke. Boligerne i begge blokke udlejes af Arbejdernes Andels Boligforening (Aarhus).

Den højeste som har adresse på Langelandsgade 52-60 er på 16 etager, og den er 48 meter høj. Den rummer 160 lejligheder.

Blokken med adresse Grønnegade er 37 meter høj fordelt på 12 etager. . Denne blok er opdelt i 220 lejligheder.

Referencer

Eksterne henvisninger 

Boligbyggeri i Aarhus
Højhuse i Århus
Dajjal

Masih ad-Dajjal (, "den falske messias") er en ond skikkelse inden for islam, som vil komme tæt på dommedag. Han vil sprede død, kaos og ødelæggelse. Dajjal kan ikke komme ind i byerne Medina og Mekka, fordi to engle står og spærrer indgangen.

Dajjal vil påstå at han er Gud, men det er han ikke. Han vil lokke mennesket til helvede, og det siges at han vil vise porten til hhv. Jannah (paradis), og Jahanam (helvede), men hvad man vælger, bliver det modsatte. Allah vil give ham evner til at gøre overnaturlige ting for at sætte mennesker på prøve og se, hvem der ved bedst. Dajjal er ond, og han vil vildlede mennesker og gøre dem ondt.

Ifølge Hadith kan Dajjal kun se ud af det ene øje. Mellem hans øjne vil bogstaverne "Kaaf", "Fa" og "Raa" stå. Det betyder kafir, som betyder ikke-muslim. Dette vil alle muslimer kunne læse. Selv analfabeterne vil kunne læse det, og det betyder at enhver muslim vil kunne genkende ham. Dajjal betyder løgner.

Dajjal kan bl.a. vække døde til live, skabe guld og mad. Dette lader Allah ham gøre, fordi det er en prøve.
Allah vil retlede mennesker.

Inden Dommens Dag vil der komme 30 små dajjal, som alle vil påstå at de er profeter af Allah.

Dajjal siges også at have mange jødiske følgere fra Isfahan i Iran.

Eksterne kilder 
 Hvem er Dajjal? på haya.dk

Islamisk eskatologi
GP2 Series

GP2 Series, omtalt GP2, er en motorsportsserie for formelbiler, der blev grundlagt i 2005 af Flavio Briatore og Bernie Ecclestone, efter at Formel 3000 var blevet nedlagt. GP2 betragtes som den vigtigste rekrutteringsklasse til Formel 1. 

I 2010 blev GP3 Series lanceret, som en form for fødekæde til GP2.

Historie 
For at holde omkostningerne nede, har alle teams skulle benytte chassis, motor og dæk fra samme leverandører. I tillæg arrangeres løbene stort set sammen med de europæiske Formel 1-løb, og drager derfor nytte af at infrastruktur og faciliteter allerede er på plads, samtidig med at de enkelte Formel 1-teams kan holde sig opdateret med kørerne i feltet. Første løb blev kørt 23. april 2005 på Autodromo Enzo e Dino Ferrari.

I 2015 deltog 13 teams og 26 kørere i GP2, med Stoffel Vandoorne som samlet vinder.

Sæsoner

Eksterne henvisninger 

 GP2 Series officielle hjemmeside 

Bilsport
Etableret i 2005
Sportsturneringer
Herman 4. af Hessen-Rotenburg

Landgrev Herman 4. af Hessen-Rotenburg (; 15. august 1607 – 25. marts 1658) var den første landgreve af det delvist uafhængige landgrevskab Hessen-Rotenburg fra 1627 til sin død i 1658. 

Han var en yngre søn af Landgreve Moritz af Hessen-Kassel i hans andet ægteskab med Juliane af Nassau-Dillenburg. Ved arvedelingen efter faderens død i 1627 modtog han et mindre område af faderens besiddelser, og opslog sin residens i Rotenburg. Herman døde uden arvinger i 1658 og Hessen-Rotenburg tilfaldt broderen Ernst.

Huset Hessen
Landgrever af Hessen-Rotenburg
Personer fra Kassel
Viftesvamp-familien

Viftesvamp-familien (Tapinellaceae) er en Svampe-familie i Rørhat-ordenen. Svampene i denne familie afskiller sig fra andre rørhatte ved at ligne lamelsvampe fordi de ikke har rør under hatten som man normalt ville forvente af rørhatte.

Rørhat-ordenen
GP3 Series

GP3 Series, omtalt GP3, er en motorsportsserie for formelbiler, der blev grundlagt i 2010 af GP2-chefen Bruno Michel. Serien betragtes som den vigtigste rugekasse for kørere til GP2 Series, der blev grundlagt i 2005.

Historie 
Reglerne i GP2 og GP3 er næsten identiske. For at holde omkostningerne nede, skal alle teams benytte chassis, motor og dæk fra samme leverandører. I tillæg arrangeres løbene stort set sammen med de europæiske Formel 1-løb og GP2, og drager derfor nytte af at infrastruktur og faciliteter allerede er på plads. Første løb blev kørt 8. maj 2010 på Circuit de Catalunya.

I 2015 deltog 9 teams og 27 kørere i GP3, med Esteban Ocon som samlet vinder.

Mestre

Referencer

Eksterne henvisninger 

 GP3 Series officielle hjemmeside 

Bilsport
Etableret i 2010
Sportsturneringer
Nørresundby Kommune

Nørresundby Kommune var en kommune i Ålborg Amt fra 1968–1970.

Administrativ historik 
Kommunen blev oprettet ved en sammenlægning mellem Sundby-Hvorup Kommune og Nørresundby Købstadskommune pr. 1. april 1968, som et forsøg på at undgå en sammenlægning med Aalborg. Den blev dog kortlivet, da man ved kommunalreformen i 1970 lod den indgå i Ålborg Kommune.

Referencer 

Kommuner i Aalborg Amt
Hussvamp-familien

Hussvamp-familien (Serpulaceae) er en Svampe-familie i Rørhat-ordenen. Svampene i denne familie afskiller sig fra andre rørhatte ved at deres frugtlegemer ikke er regulære paddehatte som man ellers ville forvente af rørhatte.

Rørhat-ordenen
Orangekantarel-familien

Orangekantarel-familien (Hygrophoropsidaceae) er en Svampe-familie i Rørhat-ordenen. Svampene i denne familie afskiller sig fra andre rørhatte ved at ligne lamelsvampe fordi de ikke har rør under hatten som man normalt ville forvente af rørhatte. Orangekantareller er ikke i familie med almindelige kantareller, som i øvrigt heller ikke er lamelsvampe.

Rørhat-ordenen
Tømmersvamp-familien

Tømmersvamp-familien (Coniophoraceae) er en Svampe-familie i Rørhat-ordenen. Svampene i denne familie afskiller sig fra andre rørhatte ved at deres frugtlegemer ikke er regulære paddehatte som man ellers ville forvente af rørhatte.

Rørhat-ordenen
Vildnis (album)

Vildnis er selvbetitlede debutalbum fra det danske band Vildnis. Det blev udgivet den 14. august 2003. Det modtog tre ud af seks stjerner i musikmagasinet GAFFA.

Spor 
 "Jeg Vil Elske" - 3:55
 "Cubana" - 2:59
 "Min Frihed" - 3:51
 "Vidunderlige Irene" - 3:25
 "Vær Rar" - 3:00
 "Hvordan?" - 2:38
 "Hvor Fedt Er Det?" - 3:14
 "Røde Rulleskøjter" - 4:48
 "Charlottenlund Badeanstalt" - 4:13
 "Jeg Gik Ud" - 3:59
 "Eric Greep" - 3:20
 "Røde Roser" - 2:47
 "Båltale" - 5:18

Referencer

Eksterne henvisninger 
Vildnis på Discogs

Vildnis-album
Debutalbum fra 2003
Debutalbum fra Danmark
København By Night

København By Night er det andet studiealbum fra det danske band Vildnis. Det blev udgivet den 15. august 2005. Det modtog tre ud af seks stjerner i musikmagasinet GAFFA.

Gruppen modtog P4-prisen ved Danish Music Awards Folk for albummet.

Spor 
 "København By Night"
 "Hun Sagde"
 "Om Forladelse"
 "Katten"
 "Kærlighedens Kilde"
 "Solsorten"
 "Hip Hurra"
 "Tåbebror"
 "Gyngen"
 "Nat I September"
 "Monika"
 "København Bye Bye"

Referencer

Eksterne henvisninger 
København By Night på Discogs

Vildnis-album
Album fra 2005
Ud af det Blå

Ud af det Blå er det tredje studiealbum fra det danske band Vildnis. Det var det første album fra gruppen i otte år, og det blev udgivet den 15. april 2013. Det modtog tre ud af seks stjerner i musikmagasinet GAFFA og på Lydtapet.net.

Spor 
 "Hva' Nu Hvis"
 "Winnie"
 "Hun Sagde"
 "Osama"
 "Masser Af Smøger"
 "Ud Af Det Blå"
 "19TVAvisen"
 "Solen"
 "Den Lige Vej"

Referencer

Eksterne henvisninger 
Ud af det Blå på Discogs

Vildnis-album
Album fra 2013
Skolen ved søerne

Skolen ved søerne er en folkeskole på Frederiksberg. Skolen har før huset gymnasium og studenterkursus.

Placering og afdelinger 

Skolen er delt op i to afdelinger: En på Niels Ebbesens Vej 10, som er skole for 0. til 5. klasse, og en på Fillippavej 2-4, som er skole for børn i 6. til 9. klasse.

Kilder 

Folkeskoler i Frederiksberg Kommune
Lighthouse X

Lighthouse X var en dansk popgruppe dannet i 2012 af de tre sangere og skuespillere Søren Bregendal, Martin Skriver og Johannes Nymark. Gruppens formål er at støtte børn og unge, som har det svært. Det gør de bl.a ved et tæt samarbejde med organisationerne "Børnehjertefonden", "Julemærkefonden" og "Børn, Unge og Sorg"..

I februar 2015 udgav bandet EP’en Lighthouse X og fulgte i august op med den engelsksprogede single "It’s A Brand New Day".

Lighthouse X deltog i Dansk Melodi Grand Prix 2016, hvor de vandt med sangen "Soldiers of Love". Sangen vandt med 42 % af stemmerne i den endelige finale foran Anja Nissen og Simone. Dermed repræsenterede de også Danmark i Eurovision Song Contest 2016 i Stockholm, hvor de dog ikke kvalificerede sig til finalen.

Den 15. august 2016 meddelte gruppen, at den ville blive opløst. Deres sidste koncert blev spillet d. 17. august til Copenhagen Pride.

Diskografi

Singler

Tours 

 Lighthouse X Live (2015)

Referencer

Eksterne henvisninger 
 
 

 
Musikgrupper fra 2012
Vindere af Dansk Melodi Grand Prix
Deltagere ved Eurovision Song Contest 2016
Danmarks Eurovision Song Contest-deltagere
Deltagere ved Dansk Melodi Grand Prix 2016
Donkeymaskine

En donkeymaskine er en hjælpe-dampmaskine på et skib. Maskinen forsynes normalt med damp fra en særlig dampkedel, en donkeykedel. En maskinist, der specielt passer denne type maskine, kaldes en donkeymand. På store skibe forsynes donkeyen gerne fra en af hovedkedlerne. 

Donkeymaskiner kan drive dampspil, pumper, herunder fødepumper til kedlerne, eller f.eks. dreje et kanontårn som på det amerikanske panserskib USS Monitor.

Kilder
 Ordbog over det Danske Sprog
 Skibsdampmaskinen – Kjøbenhavn 1885 / R.W. Bauer
Skibsteknik